एसबीसी आरक्षण के लिए युवा गुर्जरों की हुंकार, टोंक में प्रदर्शन
टोंक | राष्ट्रीयवीर गुर्जर सेना की ओर से गुर्जर समाज को विशेष पिछड़ा वर्ग आरक्षण दिए जाने की मांग के रविवार को तहत प्रदर्शन किया गया। कलेक्ट्रेट में प्रदर्शन के बाद एसडीएम डॉ. सूरजसिंह नेगी को राज्यपाल के नाम ज्ञापन सौंपा।
राष्ट्रीय वीर गुर्जर सेना से जुड़े समाज के युवा गांधी पार्क में एकत्रित हुए। वहां से मांग के समर्थन में नारे लगाते हुए कलेक्ट्रेट पहुंचे। जहां पर कर्नल बैंसला तुम संघर्ष करो हम तुम्हारे साथ है नारे भी लगाए गए। रामलाल संडीला, राजेंद्र बोकण, रामकिशन अवाना, गिर्राज गुर्जर, बृजेश धाभाई, मुकेश गुर्जर आदि की मौजूदगी में राज्यपाल के नाम दिए गए ज्ञापन में बताया कि राजस्थान में गुर्जर, बंजारा, गाडिया लुहार, रेबारी, सहित घुमंतु, अर्द्धघुमंतु पशुपालक जातियों आज भी देश की मुख्य धारा में आने से वंचित है। पूर्व में राजस्थान सरकार ने 5 प्रतिशत विशेष पिछड़ा वर्ग आरक्षण विधेयक को ध्वनिमत से पारित कर राज्यपाल की अनुमति से विधेयक को लागू कर दिया था। इसमें 5 प्रतिशत एसबीसी आरक्षण बिल पास होकर लागू हो गया था। लेकिन न्यायालय ने इसे कुछ कमी के कारण रोकने के आदेश दिए हैं।
टोंक. एसबीसीआरक्षण के लिए गुर्जर समाज के युवा रविवार को एसडीएम डॉ. सूरज सिंह नेगी को राज्यपाल के नाम ज्ञापन सौंपते हुए।
hin_Deva hin_Deva hin_Deva hin_Deva